Näin Suomi-klassikko palaa! Trine 4: The Nightmare Princen ensitraileri on täällä / Uutiset / www.pelaajalehti.com
Näin Suomi-klassikko palaa! Trine 4: The Nightmare Princen ensitraileri on täällä
4.03.2019 // Kirjoittanut: Panu Saarenoja
Helsinkiläisstudio Frozenbyte on paljastanut kunnollisemmin Trine 4: The Nightmare Princen. Peli vahvistettiin nimen ja alustojen kera jo aiemmin lokakuussa, mutta nyt siitä on julkaistu ihan oikeaa pelikuvaakin.
Monille pettymykseksi jääneen Trine 3:n jälkeen nelososa keskittyy jälleen täysin sivulta kuvattuun pulmaloikintaan. Tuttu hahmokolmikko tekee yhtälailla paluun kattavaksi lupaillun kykypuun ja uudistuksia saaneen taistelujärjestelmän kera. Kolmesta hahmosta huolimatta peli tukee tällä erää jopa neljän pelaajan yhteistyötä niin paikallisesti kuin verkossa.
Käsiksi Trine 4:ään päästään syksyn aikana Xbox Onella, PlayStation 4:llä, Switchilla ja pc:llä. Se saa tietysti itsenäisen julkaisun, mutta yhtälailla PS4:llä, Xboxilla ja pc:llä se ujutetaan osaksi kaikki sarjan osat sisältävää Ultimate Collection -pakettia.
Lähde: Trine 4 (kotisivu)
Trine 4: The Nightmare Prince vahvistui virallisesti Suomesta käsin
frozen	Ma, 03/04/2019 - 18:42
Frozenbyte kyllä tekee nättiä peliä
Qeki	Ma, 03/04/2019 - 20:08
zappah	Ma, 03/04/2019 - 20:39
Ultimaten voisi hankkia niin saa kolmosen siinä samassa pelailtua ensin. Kaksi ensimmäistä onkin tullut pelattua kolmistaan. Oli muuten hermoja raastavaa menoa ajoittain vaikka kyseessä yhteistyöpeli. Tosin ne juuri saattavat pahimmillaan repiä ihmissuhteita rikki kun porukka raivoaa keskenään :D
Haerski	Ti, 03/05/2019 - 12:06
En oikein tiedä. Näyttää pitkälti samalta, kuin Trine 1 ja 2. Mikä tässä nyt sitten on tarkalleen uutta sellaiselle pelaajalle, jolle "lisää Trineä" ei enää ihan uppoa mainoslauseena?
zappah	Ti, 03/05/2019 - 12:50
Samaa voisi varmaan sanoa aika monestakin jatko-osasta ja vastaus on: ei välttämättä juuri mitään. Sitähän ne jatko-osat on.
Sentään palasivat siihen toimivampaan kaavaan, eli 2D(tai 2.5D)-malliin.
Bloob	Ti, 03/05/2019 - 19:20
En edes halua katsoa, tulee ostettua muutenkin niin säästyypä spoilereilta.
myllylyly	Ke, 03/06/2019 - 09:13